Kaliforniyalik senator Melanya Trampning migratsiya hujjatlarini oshkor etishni talab qildi

Kaliforniyalik senator Nensi Skinner, Donald Trampning immigratsiya siyosatiga javoban, Oq uyni AQSh prezidentining turmush o‘rtog‘i — Melanya Tramp bilan bog‘liq hujjatlarni oshkor qilishga chaqirdi. Bu haqda “Gazeta.ru” xabar bermoqda.

“Tramp guruhidagilarning hech biri Melanyaning AQShda yashashga to‘liq haqi borligi bilan bog‘liq gumonlarni tarqatish uchun hujjatlar borasida hech qanday izoh bermadi”, — dedi Skinner.
Senatorning yodga solishicha, Donald Tramp 2016-yil avgustida ayoli AQShga kelishi bilan bog‘liq masala yuzasidan saylovga qadar matbuot anjumani o‘tkazishini va’da qilgan edi, biroq bu tadbir o‘tkazilmadi.
Avvalroq Tramp AQSh bosh prokurori vazifasini bajaruvchini migratsiya haqidagi farmonni tanqid qilgani uchun ishdan bo‘shatgani xabar qilingan edi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.